WHA ตั้งบ.ร่วมทุน “WHAUP AIE” ลุยธุรกิจสาธารณูปโภคน้ำเต็มสูบ
WHA ผนึก “นิคมอุตสาหกรรมเอเซีย” ตั้งบ.ร่วมทุน “WHAUP AIE” ลุยธุรกิจสาธารณูปโภคด้านน้ำ เพื่ออุตสาหกรรมในนิคม อุตสาหกรรมเอเซีย (มาบตาพุด) รวมถึงโครงการน้ำรีไซเคิล น้ำปราศจากแร่ธาตุ และสาธารณูปโภคอื่นๆ ที่เกี่ยวข้อง
23 พ.ย. 2564

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) (WHAUP) บริษัทย่อยของบริษัทฯ ได้แจ้งข่าวการจัดตั้ง บริษัท ดับบลิวเอชเอยูพี เอเซีย รีเคลมเมชั่น วอเตอร์ จำกัด (WHAUP AIE) ในวันที่ 23 พฤศจิกายน 2564 ซึ่งเป็นบริษัทร่วมทุนระหว่างบริษัท ดับบลิวเอชเอ วอเตอร์ จำกัด บริษัทย่อยของ WHAUP และ บริษัท นิคมอุตสาหกรรมเอเซีย จำกัด ด้วยทุนจดทะเบียนเริ่มต้น 45,000,000 ล้านบาทแบ่งเป็นหุ้นสามัญจำนวน 4,500,000 หุ้น มูลค่าที่ตราไว้หุ้นละ 10 บาท
โดยบริษัท ดับบลิวเอชเอ วอเตอร์ จำกัด ถือหุ้นในจำนวน 2,699,998 หุ้น ส่วนบริษัท นิคมอุตสาหกรรมเอเซีย จำกัด ถือหุ้นในจำนวน 1,799,999 หุ้น และมีบุคคลธรรมดา 3 คนถือคนละ 1 หุ้น
ทั้งนี้มีวัตถุประสงค์เพื่อประกอบกิจการสาธารณูปโภคด้านน้ำเพื่ออุตสาหกรรมในนิคม อุตสาหกรรมเอเซีย (มาบตาพุด) ซึ่งรวมถึงโครงการน้ำรีไซเคิล น้ำปราศจากแร่ธาตุ (Demineralized Water) และ สาธารณูปโภคอื่นๆ ที่เกี่ยวข้อง
 